title: تاريخ د لمغريب
text: ف لقرن 8 ميلادي، دولة لأموية قدرات تفتح لمغريب و دخل ليه لإسلام، ؤ بعد ما طاحت دولة لأموية بانت أول إمارة إسلامية مستقلة ف لمغريب لي هي إمارة نكور ف شمال د لمغريب، كيف ما بانو إمارات أخرين بحال بورغواطة ؤ سيجلماسة وغيرها. لكن أول دولة إسلامية مستقلة بانت ف لمغريب هي دولة لإدريسية، ؤ من بعد جاو سلالات مسلمة أمازيغية أخرى بحال لمرابطين ولموحدين ولمرينيين ولوطاسيين، لي حكموا زيادة على لمغريب، لبلاد د لأندلس. بعد هاد لفترة تولاو على لمغريب 2 دول مسلمة من أصل شريف، لي هوما سعديين و بعدهم لعلويين لي فوقتهم فرضات فرنسا لحماية على لمغريب، لي ستامرات تا لعام 1956 فاش خدا لمغريب لاستقلال بعد سنين من لمقاومة لمسلحة وسياسية لي رجعات لحوكم للعلويين لي مزال حاكمين لحدود ليوم على يد لماليك محمد ساديس.